**TREBALL DE SÍNTESI AL DELTA DE L’EBRE**

**REUNIÓ INFORMATIVA: 14 de maig de 2018, a les 19h**

**MATERIAL NECESSARI**

Bossa d’equipatge amb:

* roba interior i mitjons per a cada dia
* pantalons i samarretes esportius
* pantalons i samarretes de recanvi
* jersei d’abric
* necesser
* pijama
* calçat de recanvi
* banyador (hi ha piscina)
* tovalloles de bany i piscina
* xancletes
* guants (per anar amb bicicleta i perxar)
* bossa per a la roba bruta.

Motxilla petita on hi hagi:

* **esmorzar del primer dia**
* cantimplora
* repel·lent de mosquits
* crema solar
* gorra
* carpeta amb el dossier de les activitats, fulls en blanc
* estoig (bolígrafs, llapis, goma, maquineta i colors).

Quan es faci una activitat aquàtica ha de cabre-hi la roba de recanvi.

Documentació imprescindible: **targeta sanitària.**

Opcionalment podeu dur pilotes de futbol i/o bàsquet per al temps lliure.

**NORMATIVA GENERAL**

Les normes de comportament del centre continuen vigents, tot i que ens trobem en un altre lloc. Cal tenir present:

* És imprescindible un bon **comportament**, civisme i educació en tot moment respecte a totes les persones implicades en el viatge: professorat, companys, treballadors de l’alberg, xofers autocar, etc.
* És obligatòria la participació de tots els alumnes a les diferents **activitats** i visites programades, independentment del nombre d’hores descansades per cada alumne.
* És necessari i obligatori respectar **l’horari**, la puntualitat i els punts de trobada en totes les activitats, inclosos els àpats.
* Durant els **itineraris** els alumnes han d’anar sempre amb el grup i seguint les indicacions que es marquin.
* A **l’autocar** no es pot menjar ni beure. Si algú es mareja amb facilitat cal que porti un parell de bosses de plàstic a la butxaca com a prevenció.
* Durant els **àpats** cal seguir l’horari que es marqui i obeir les indicacions del personal de l’alberg i dels professors acompanyants. Hi haurà torns per parar i desparar taula i per netejar el menjador.
* A les **habitacions** no es pot menjar ni beure. Es col·locarà l’equipatge a les prestatgeries. Tothom està obligat a mantenir l’habitació, el bany i els espais comunitaris nets i ordenats per poder efectuar la neteja diària. A la nit els canvis d’habitació estan prohibits. Cal respectar el descans general i fer silenci absolut a partir del moment que els professors ho decideixin. En cas de desperfecte a les habitacions caldrà informar-ho immediatament als professors i a la recepció. Qualsevol trencadissa, desperfecte, taca, pintada a les habitacions i instal·lacions anirà a càrrec dels alumnes acomodats a l’habitació. La pèrdua de la clau comportarà pagar un import de 15 € a l’alberg.
* No es pot accedir a la **piscina** sense un professor o monitor acompanyant. Tant a la piscina i a les instal·lacions esportives no es pot menjar ni beure.
* Es pot dur **càmera de fotos**. No es pot portar **mòbil**. En cas d’urgència, la família pot contactar amb l’allotjament o amb el professorat del centre al número de telèfon que s’indiqui; si és necessari, el professorat contactarà amb la família.En cas que es portin aparells d’altres tipus, el professorat no es fa responsable de les possibles pèrdues ni robatoris.
* Les **deixalles** s’han de dipositar al lloc adequat, o deixar-les en bosses si no tenim una paperera a l’abast en aquell moment. Sempre caldrà deixar nets i endreçats els llocs on siguem.

# MOLT IMPORTANT

Els alumnes que infringeixin qualsevol norma rebran la sanció que el professorat acompanyant decideixi oportuna. En el cas que la falta sigui molt greu l’alumne serà retornat immediatament a casa seva amb taxi, després d’haver-se avisat la família. L’import d’aquest retorn anirà a càrrec dels pares de l’alumne.

**TREBALL DE SÍNTESI AL DELTA DE L’EBRE**

Retorneu a la tutoria del dia 15 de maig els fulls següents signats:

* autorització de sortides amb pernoctació
* acceptació de la normativa
* autorització de drets d’imatge
* fitxa d’informacions mèdiques i alimentàries

**AUTORITZACIÓ DE SORTIDES AMB PERNOCTACIÓ**

En / Na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, com a pare / mare / representant legal de l’alumne/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_del curs i grup \_\_\_\_\_\_\_\_\_\_\_\_ de l’Institut Els Tres Turons,

AUTORITZO:

* Que l’alumne/a participi en les activitats que s’organitzen al Delta de l’Ebre els dies 30 i 31 de maig i 1 de juny de 2018.

Signatura

**ACCEPTACIÓ DE LA NORMATIVA DEL TREBALL DE SÍNTESI 2017-2018**

Alumne/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Accepto la normativa.**

Signatura

Pare / mare / representant legal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DNI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Em semblen bé les condicions de la normativa i accepto les possibles conseqüències en cas que el meu fill / la meva filla no la compleixi.**

Signatura